Diari Oficial de la Generalitat Valenciana


Sumari del DOGV 8722, del 21-01-2020 (2020/350)

Extracte de la Resolució de 20 de desembre de 2019, del rector, per la qual es convoquen deu beques d'ajuda a la matrícula per al curs «Tecnología poscosecha de cítricos y otros cultivos en la Comunitat Valenciana 2020» de la UPV.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8722

Data del DOGV
:   21-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/350


Data del document
:   20-12-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 20 de desembre de 2019, del rector, per la qual es convoquen deu beques d'ajuda a la matrícula per al curs «Tecnología poscosecha de cítricos y otros cultivos en la Comunitat Valenciana 2020» de la UPV. [2020/350]  
BDNS (identif.): 492058.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans/index):  
  
Primer. Persones beneficiàries  
Aquestes beques es dirigeixen a persones graduades en Enginyeria Agroalimentària i del Medi Rural o en Ciència i Tecnologia d'Aliments, que estiguen matriculades en el present curs d'algun màster de la UPV, o a estudiants de l'últim curs dels graus en Enginyeria Agroalimentària i del Medi Rural o en Ciència i Tecnologia d'Aliments.  
  
Segon. Finalitat  
La finalitat d'aquesta convocatòria és la concessió de deu beques d'ajuda a la matrícula a aquells alumnes preinscrits o matriculats en el curs d'expert «Tecnología poscosecha de cítricos y otros cultivos en la Comunitat Valenciana 2020» del curs 2019/2020 que acrediten el compliment dels requisits estipulats en les bases reguladores del procediment.  
  
Tercer. Bases reguladores  
Accessibles en http://www.upv.es/entidades/ETSIAMN/menu\_urlc.html?/entidades/ETSIAMN/info/U0835045.pdf  
  
Quart. Import  
S'estableix que cada una de les beques està dotada amb un import de 250 euros, corresponents a l'import de les taxes de matrícula del curs «Tecnología poscosecha de cítricos y otros cultivos en la Comunitat Valenciana 2020».  
Les deu beques es concediran als alumnes destinataris que hagen presentat la sol·licitud dins del termini i la forma adequada, i que tinguen els millors expedients acadèmics en la data de sol·licitud.  
Les ajudes seran aplicables únicament a la primera matrícula en «Tecnología poscosecha de cítricos y otros cultivos en la Comunitat Valenciana 2020», de la UPV, i no poden ser aplicades a segones o posteriors matrícules. La dotació econòmica de l'ajuda estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i finalitza en el termini de deu dies hàbils des de la publicació en el DOGV.  
  
València, 20 de desembre de 2019.- El rector de la Universitat Politècnica de València: Francisco José Mora Mas.